als_Latn dik_Latn lim_Latn
Ayse Erkmen ligjëron në GAK
18.03.2015 | 02:43
Ayse Erkmen është artistja e radhës që do të ligjërojë Galerinë e Arteve të Kosovës, të enjten më 19 mars.
Ayse Erkmen është artistja e radhës që do të ligjërojë Galerinë e Arteve të Kosovës, të enjten më 19 mars, në kuadër të një sërë ligjëratash që janë mbajtur këtë vit nga artistë të ndryshëm.
Erkmen vjen nga Stambolli, ndërsa ka diplomuar në Universitetit “Mimar Sinan”, Departamenti i Skulpturës. Në 1993, Erkmen shkoi në Berlin për një vit si pjesë e programit të DAAD artistit (Berliner Künstlerprogramm). Gjatë 1998-1999 ajo ishte Profesoreshë Arnold Bode në Akademinë e Arteve Kassel dhe ishte gjithashtu profesoreshë në Frankfurt Staedelschule nga 2000 deri më 2007. Ajo ka qenë profesore në provincën Hessen, Gjermani që nga viti 2010.
Në vitin 2002, Erkmen mori çmimin Maria Sibylla Merian, ndërsa vazhdimisht ekspozon në galeritë vendore dhe ndërkombëtare, si dhe nëpër bienale.
Ekspozitat e saj personale përfshijnë ndër të tjera: “Tactics of Invisibility” Witte de With, Qendra për Art Bashkëkohor, Rotterdam (2010); Weggefährten, Hamburger Bahnhof, Berlin (2008); K21 Kunstsammlung Nordrhein – Westfalen, Düsseldorf (2008); “Under the roof’, Ikon Gallery, Birmingham (2005); ‘Busy Colours’, Qendra e Skulpturës, New York (2005); ‘durchnässt’, Schirn Kunsthalle, Frankfurt (2005); ‘Kuckuck’, Kunstmuseum St. Gallen, St. Gallen (2003); ‘Kein gutes zeichen’, Secession, Vjenë (2002). Ajo ka marrë pjesë edhe në ekspozita të shumta grupore duke përfshirë Manifesta 1, Rotterdam (1996) dhe Skulpturen Projekte, Münster (1997).
Për më shumë, artistja ka qenë e përfshirë edhe në Bienalen Ndërkombëtare të Stambollit në edicionin e dytë dhe të katërt, si dhe në Bienalet e Shanghai, Berlin, Kwangju, Sharjah, Chistchuch dhe në Trienalën e Folkstonit dhe Echigo Tsumari.
als_Latn unk als_Latn als_Latn als_Latn als_Latn als_Latn als_Latn